Diari Oficial de la Generalitat Valenciana


Sumari del DOGV 3632, del 24-11-1999 (1999/9618)

RESOLUCIÓ de 12 de novembre de 1999, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'annex per a 1999 al Conveni de Col·laboració entre el Ministeri d'Educació i Cultura i la Generalitat Valenciana per a l'elaboració del Catàleg Col·lectiu del Patrimoni Bibliogràfic.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3632

Data del DOGV
:   24-11-1999

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1999/9618


Data del document
:   12-11-1999

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * biblioteca
    * cooperació administrativa
    * patrimoni cultural
    * catàleg
    * administració central

RESOLUCIÓ de 12 de novembre de 1999, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'annex per a 1999 al Conveni de Col·laboració entre el Ministeri d'Educació i Cultura i la Generalitat Valenciana per a l'elaboració del Catàleg Col·lectiu del Patrimoni Bibliogràfic. [1999/Q9618]
  
Subscrit, després de la tramitació prèvia reglamentària, entre el Ministeri d'Educació i Cultura i la Generalitat Valenciana, el 23 de juliol de 1999, un annex per a 1999 al Conveni de Col·laboració entre el Ministeri d'Educació i Cultura i la Generalitat Valenciana per a l'elaboració del Catàleg Col·lectiu del Patrimoni Bibliogràfic, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat annex, que ha quedat inscrit en el Registre de Convenis amb el número 1.313/1999, i que figura com a annex d'aquesta resolució.
  
València, 12 de novembre de 1999.- La subsecretaria del Secretariat del Govern i Relacions amb les Corts.
  
Annex per a l'any 1999 al Conveni de Col·laboració entre el Ministeri d'Educació i Cultura i la Generalitat Valenciana per a la realització del Catàleg Col·lectiu del Patrimoni Bibliogràfic
  
Madrid, 23 de juliol de 1999
  
Reunits
  
Per una part, Mariano Rajoy Brey, en nom i representació del Ministeri d'Educació i Cultura, segons el que disposa l'article 13.3 de la Llei 6/1997, de 14 d'abril, d'Organització i Funcionament de l'Administració General de l'Estat, i, per l'altra, Manuel Tarancón Fandos, conseller de Cultura, Educació i Ciència de la Generalitat Valenciana, especialment facultat per a la firma del present annex en virtut de l'Acord del Consell de la Generalitat Valenciana, del dia 15 de juny de 1999, per tal de procedir a la firma del l'annex per a 1999 del conveni per a la realització del Catàleg Col·lectiu del Patrimoni Bibliogràfic.
  
Manifesten
  
Que el 22 de setembre de 1997, les dues parts varen subscriure un conveni de col·laboració per a la realització del Catàleg Col·lectiu del Patrimoni Bibliogràfic, segons l'obligació establida en l'article 51 de la Llei 16/1985, del Patrimoni Històric Espanyol.
  
Que l'article 8 del mencionat conveni estableix que estarà vigent fins al 31 de desembre de l'any 1999, i que segons l'article 1, l'aportació de cadascuna de les administracions per als exercicis següents es fixarà mitjançant la fima d'un annex al conveni segons les disponibilitats pressupostàries de les parts.
  
Una vegada acordada la quantitat que ha d'aportar el Ministeri d'Educació i Cultura i la Generalitat Valenciana per a 1999, ambdues parts
  
Acorden
  
Primer
  
D'acord amb el que s'estableix en l'article 1 del Conveni de Col·laboració entre el Ministeri d'Educació i Cultura i la Generalitat Valenciana per a la realització del Catàleg Col·lectiu del Patrimoni Bibliogràfic, la quantitat total per a 1999 es fixa en 01.270.679 de pessetes (quinze milions de pessetes), de les quals el Ministeri d'Educació i Cultura aportarà 6.000.000 de pessetes (sis milions de pessetes), és a dir el 40% del total, i la Generalitat Valenciana aportarà 9.000.000 de pessetes (nou milions de pessetes), és a dir, el 60% del total.
  
L'aportació de la Generalitat Valenciana es farà a càrrec de l'aplicació pressupostària 85.58.548.27.606.79 línia 405/1999, «Ajudes formació en arxius i biblioteques i catàleg col·lectiu del patrimoni bibliogràfic», per un import de 4.500.000 pessetes (quatre milions cinc-centes mil pessetes) i la resta a càrrec de l'aplicació pressupostària 24.33.054.63.907.0.
  
Segon
  
La quantitat que aporta el Ministeri d'Educació i Cultura serà lliurada a la Generalitat Valenciana una volta signat el present annex al conveni, i serà invertida en el pagament de personal catalogador, segons el que s'estableix en l'acord 1 del conveni.
  
El ministre d'Educació i Cultura: Mariano Rajoy Brey.